open-index/open-wikipedia-markdown huggingface dataset:
אוטוקאד

[250px|ממוזער|פרט אדריכלי - חתך אורך ב[מדרגות|גרם מדרגות באוטוקאד (Windows)]]
250px|ממוזער|שרטוט תלת-ממדי של חלק באוטוקאד
**אוטוקאד** (באנגלית: **AutoCAD**) היא תוכנת שרטוט מחברת התוכנה האמריקאית Autodesk. התוכנה משמשת לתכנון וייצור בעזרת מחשב (תיב"ם - CAD) דו-ממדי ותלת-ממדי לתחומים של הנדסת מכונות, הנדסה אזרחית ואדריכלות. לצורכי המערכת פותח פורמט הקבצים DXF.

היא נחשבת לתוכנה המרכזית והעיקרית של עולם השרטוט, שקובעת את התקנים של קובצי שרטוט, ואפשר לראות בה מונופול בתחום זה. אוטוקאד תופסת נתח שוק של 85% בתחום, עם למעלה מ-8 מיליון משתמשים ברחבי העולם. מחיר גרסה מלאה כ-4,000 דולר וכ-15% כמנוי תחזוקה שנתית.

החל משנת 1997 החלה חברת אוטודסק להוציא גרסאות ייעודיות לתחומי ההנדסה והשרטוט השונים, ובראשן אוטוקאד ADT לתחום האדריכלות והבניין, כיום גם REVIT MEP, REVIT ARCHITECTURE ,REVIT STRUCTURE לתחום האדריכלות והבניין, מוצרים לתחום ה-GIS ומיפוי, AUTODESK INVENTOR לתחום התכנון המכני, כמו גם AUTOCAD ELECTRICAL ,AUTOCAD MECHNICAL.

מחירה היקר ושיטת ניהול העדכונים התכופה (אחת לשנה) והאגרסיבית שלה (לאחר אי עדכון שתי גרסאות רצופות יש לקנות מחדש את התוכנה), גרמו לביקורת ולהתקוממות אצל המשתמשים. עוד ישנה ביקורת על השינוי התכוף של פורמט הקובץ. דבר שכופה על המשתמשים בה לעדכן לגרסה חדשה, גם כאשר אין צורך בדבר, כדי לשמור על תאימות לשוק השרטוט.

בישראל משווקת התוכנה מסוף שנות ה-80 של המאה ה-20

ב-2009 רכשה אוטודסק את הסטארט אפ הישראלי VisualTAO. המוצר שהחברה פיתחה, המכונה כעת AutoCAD 360 (בעבר AutoCAD WS), הוא גרסה קלה וחינמית של אוטוקאד אשר מאפשרת לערוך ולשתף שרטוטי אוטוקאד דרך דפדפנים וטלפונים סלולרים המריצים iOS (למשל אייפונים ואייפדים) או אנדרואיד.

## רשימת גרסאות

## קישורים חיצוניים

* 
* סקירה מלאה של תוכנת אוטוקאד מאתר SAF - היסטוריה, שימוש, רישיונות ותפעולה

## הערות שוליים

קטגוריה:תוכנה לתכנון בעזרת מחשב
קטגוריה:תוכנות שהושקו ב-1982
קטגוריה:תוכנות תלת־ממד
קטגוריה:מוצרי אוטודסק
ערער ברושי

**ערער ברושי** (שם מדעי: *Juniperus excelsa*) הוא עץ מחטני ירוק עד ממשפחת הברושיים. הערער הברושי גדל בחרמון ומתנשא לגובה של עד לכ-30 מטר. צורתו החיצונית היא בעלת מבנה של פירמידה, והעלים שלו קשקשיים ומסודרים בזוגות. הערער הברושי הוא אחד ממיני המחטיים (יחד עם ארז הלבנון והאשוח הקיליקי) באזור האקולוגי של הרי הלבנט הגבוהים (קוד מדעי PA1220) המתחילים בטורקיה, עוברים דרך לבנון וסוריה ומסתיימים בחרמון, שם מין זה חודר לישראל.
בחרמון הישראלי ישנם שרידים בודדים מאותו יער מחטניים מעורב בדמות פריטים פזורים של הערער הברושי. בעוד הארז והאשוח נגדמו ובוראו במהלך מאות שנים.

## קישורים חיצוניים

## הערות שוליים

ברושי
קטגוריה:ערכי טבע מוגנים בישראל: צמחים
V

**V** (וי) היא האות העשרים ושתים באלפבית הלטיני.

בדומה לאותיות U ו-Y, גם האות V התפתחה מהאות היוונית אופסילון, שמקורה באות הפיניקית וו.

האטרוסקים השתמשו באות לסמן את צליל שורוק. הרומאים השתמשו באות לסמן צליל "ו" בנוסף לצליל השורוק. היא נהגית כיום ברוב השפות בהן היא משומשת כבי"ת רפה או ו"ו עיצורית (/IPA: /v), למעט בגרמנית בה היא נהגית כפ"א רפה (/IPA: /f) במילים ממקור גרמני.

## ייצוגים נוספים
[שמאל|ממוזער|100px|[דגלי הקוד הבינלאומי|דגל הקוד הבינלאומי של האות V]]

באלפבית פונטי האות מיוצגת על ידי המילה "**ויקטור**" (**Victor**).

בקוד מורס מיוצגת האות על ידי שלוש נקודות וקו:
· · · -

בקוד ASCII מיוצגת האות על ידי 86 (V) ו-118 (v).

בכתב ברייל:
:60px

## התפתחות האות V

## משמעויות של האות V
[ממוזער|שמאל|260px|סמל רשת המסעדות [הוארסיטי, באטלנטה, ג'ורג'יה]]
* בתחומים רבים, הסימן V המסומן בכתב יד בסמוך לטקסט כתוב מסמל כי הטקסט עבר בדיקה מסוימת וקיבל אישור (לדוגמה - בעת מתן הערכה על מבחן). זאת בניגוד לסימון X, המסמל מתן הערכה שלילית או ביטול של הטקסט (ראו: סימן אישור).
* "V is for Victory" - בתקשורת ובתרבות, V הוא שמו של סימן הניצחון - סימן V.
* בביוכימיה, V מייצג ולין.
* בכימיה, V מייצג את היסוד ונדיום.
* בהנדסת חשמל, V מסמל מתח חשמלי.
* בדקדוק אנגלי, v מסמל פועל.
* בקוד לוחיות הרישוי הבינלאומי, V מסמל את הוותיקן.
* ביחידות SI:
** V מסמל את היחידה וולט, המודדת מתח חשמלי.
* בפיזיקה ומתמטיקה, V מייצג משתנה עבור מהירות.
* במתמטיקה:
** בגאומטריה V משמש לייצוג "נפח".
** באלגברה ליניארית V מסמל מרחב וקטורי ו v מסמל וקטור.
* בספרות רומיות, V מסמל את הספרה 5.
** במוזיקה, האות V משמשת כספרה רומית, המייצגת את הדומיננטה – בין אם מדובר בדרגה, באקורד או בפונקציה הטונאלית – המז'ורית (V) או המינורית (v).

## קישורים חיצוניים

קטגוריה:אלפבית לטיני
קטגוריה:5 (מספר)
דגלי הקוד הבין-לאומי

**דגלי הקוד הבין-לאומי** (באנגלית: **International Code Flags**) הם מערכת דגלי איתות לתקשורת חזותית בין אונייה לאונייה ובין אונייה לחוף. הם מהווים חלק מקוד האותות הבין-לאומי , שהוכן לראשונה על ידי משרד המסחר הבריטי (BOT) ב-1857, קיבל לימים הסכמה בין-לאומית ומאז עודכן פעמים אחדות. גם כיום, בעידן התקשורת האלחוטית והלוויינית, איתות הדגלים עדיין בשימוש. הוא מאפשר תקשורת ללא קשיי שפה במצבים הנוגעים לבטיחות השיט או לסכנת חיים של הצוות והנוסעים.
לכל דגל נהוג לתת שם על פי האלפבית הצלילי.

## סוגי הדגלים
מערכת דגלי הקוד מורכבת מ-59 דגלים וניסים:
* 26 דגלים, שכל אחד מהם מסמל את אחת מאותיות האלפבי"ת האנגלי וכן פקודה משלהם (alphabetical flags). צורתם צורת מלבן, מלבד הדגלים A ו-B, שצורתם מלבן שסוע.
* 10 ניסים המסמלים את הספרות 0 עד 9 (numeral pennants), שצורתם צורת משולש ארוך קטום.
* 4 דגלים מחליפים (substitutes), באמצעותם חוזרים על אותיות או ספרות כאשר קיימת בנמצא ערכה אחת בלבד של דגלי קוד. לדגלים אלה צורת משולש.
* דגל הקוד ונס התשובה (code flag & answering pendant), משמש את האונייה שאליה נועד השידור לאשר כי הבינה את התשדורת, ואת האונייה המשדרת לציון סוף השידור. לדגל צורת משולש ארוך קטום.
*18 דגלים נוספים המסמלים פירושים משלהם. שניים מהם מסמלים את אותו הפירוש של שניים מדגלי האותיות. 9 מהם בצורת משולש ארוך קטום, 4 מהם בצורת משולש, 3 מהם בצורת מלבן, 1 מהם בצורת משולש שווה-צלעות ו-1 מהם בצורת משולש ארוך שסוע.

### דגלי אותיות

### דגלי ספרות

### מחליפים

### דגל הקוד ונס התשובה
75px

## סוגי התשדורות
הדגלים מונפים בקבוצות של דגל אחד, שניים, שלושה או ארבעה.
* **דגל אחד** – מציין תשדורת או הודעה מיוחדת. לכל אחד מהדגלים משמעות ייחודית כשהוא מונף לבדו.
: לדוגמה: דגל **O** משמעותו "אדם בים".
* **קבוצה של שני דגלים** – מציינת תשדורת דחופה או חשובה, בדרך כלל סימני מצוקה, או להעברת תשדורות בין אונייה גוררת לאונייה הנגררת על ידה ולהפך.
: לדוגמה: קבוצת הדגלים **AM** משמעותה "האם יש רופא באנייתך?".
* **קבוצה של שלושה דגלים** – משמשת לתשדורת רגילה.
: לדוגמה: קבוצת הדגלים **EL 1** משמעותה "מהו המיקום של כלי השיט במצוקה?"
* **קבוצה של ארבעה דגלים** – אם הדגל הראשון הוא דגל A, התשדורת מציינת אות זיהוי של אונייה (Identity Signal); אם הדגל הראשון אינו דגל A, התשדורת מציינת שם של מקום גאוגרפי.

## דגלי איתות לתמרונים ימיים של [[נאט"ו]]

## ראו גם
* סמפור (איתות)
* קוד מורס
* סימני יום

## לקריאה נוספת
* IMO, **International Code of Signals**. London, 1987
* רב חובל זאב הים, **הדגלים**. חיפה, הוצאת החבל הימי לישראל, 1953.

## קישורים חיצוניים

* דגלי איתות ומשמעותם
* דגלי איתות ימיים
* דגלי סימון בשפת אספרנטו.
* דגלי איתות ימיים בין-לאומיים
* דגלי הקוד הבין-לאומיים  כולל הסברים בעברית – שער לים

קטגוריה:דגלים

קטגוריה:ימאות
קטגוריה:איתות
קטגוריה:גלריות דגלים
אגס סורי

ממוזער
**אַגָּס סוּרִי** (שם מדעי: *Pyrus syriaca*) הוא עץ נשיר בינוני ממשפחת הוורדיים, המין היחיד בסוג אגס הגדל בר בישראל.
## מאפיינים
האגס הסורי הוא צמח מוגן בישראל. תפוצתו היא ים-תיכונית - אירנו-טורנית, והוא גדל בקרקעות שאינן מלוחות, בדרך כלל בחורש ים תיכוני, בגליל ובגולן.

בחודשים מרץ-אפריל העץ מתכסה בשפע של פרחים לבנים; הפירות מבשילים רק בסתיו, בחודשים ספטמבר-אוקטובר. הפרי מתאים למאכל אדם אם כי נופל בטיבו מהאגס התרבותי, בעיקר בשל גופים דמויי-אבן, קשים ובלתי אכילים, המצויים בציפת הפרי. הפרי הבשל נופל אל הקרקע, וריח הרקב שלו מושך אליו חזירי בר. אלו ניזונים מהפירות וכך מפיצים את הזרעים למרחק.

תושבי הכפרים הערביים והדרוזיים בצפון הארץ משתמשים בעצי האגס הסורי בתור כנה להרכבה של ענפי אגס תרבותי. העץ המתפתח בעקבות ההרכבה מניב פירות משובחים, כמו עצי האגס התרבותי.
[ממוזער|אגס סורי ב[יער אילנות ישראל]]

## לקריאה נוספת
* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 

## קישורים חיצוניים

* Pyrus syriaca מתוך: Plants For A Future: Database Search Results
* תמונות של אגס סורי - מתוך דף הבית של בית הספר ע"ש מנשה אלישר, רמת שרת.

## הערות שוליים

קטגוריה:טקסונים שתוארו בידי פייר אדמון בואסייה
קטגוריה:ארץ ישראל: עצי בר
קטגוריה:פירות מאכל
קטגוריה:ורדיים
קטגוריה:ארץ ישראל: ורדיים
קטגוריה:ערכי טבע מוגנים בישראל: צמחים
קטגוריה:צמחים שתוארו ב-1849
אדר סורי

**אֶדֶר סוּרִי** (שם מדעי: *Acer obtusifolium*, שמות נרדפים ***A. orientale*** ,***A. syriacum***) הוא מין בסוג האדר. זהו שיח-חורש גבוהה, ירוק-עד, המוכרז כצמח מוגן בישראל.
## מאפיינים
האדר הסורי גדל בבתי גידול טבעיים בלבד, בחורש ויער ים תיכוני לח, בעיקר בגליל העליון. הוא מצוי בקרבת מורדות נחלים - וגדל בעיקר במדרונות הפונים צפונה על גבי נוף של סלעי דולומיט ואבן גיר.

לאדר סורי פרי דו-כנפי, המורכב משתי כנפיות הנפרדות בהבשלה. הזרע נפוץ ברוח עת הכנפית מביאה לסיבוב יחידת ההפצה ברוח בדמות מדחף (פרופלור) ובכך להאטת מהירות הנפילה. יחידת הפצה הנותרת באוויר בדרך זו עשויה לפוץ בסיוע הרוח למרחק רב יחסית.

עלי העץ נגדיים, ושסועים לשלוש אונות.

לפי הספרות הבוטנית, יכול צמח זה לגרום לתגובה אלרגית.

## ראו גם
* אדר קטן עלים

## לקריאה נוספת
* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 

## קישורים חיצוניים

* Acer obtusifolium - מתוך אתר www.esveld.nl
* תמונות של אדר סורי

## הערות שוליים

קטגוריה:צמחים שתוארו ב-1809
קטגוריה:טקסונים שתוארו בידי ג'יימס אדוארד סמית
סורי
קטגוריה:ארץ ישראל: סבונניים
קטגוריה:ארץ ישראל: עצי בר
קטגוריה:ערכי טבע מוגנים בישראל: צמחים
קטגוריה:ארץ ישראל: צמחים אלרגניים
ואסאבי

ממוזער|247x247 פיקסלים|גידול צמח הואסאבי
**ואסאבי** (שם מדעי: *Wasabia japonica*) הוא מין יחיד בסוגו של צמח רב שנתי ממשפחת המצליבים המכונה גם "חזרת יפנית" ומקורו ביפן. הוא משמש בעיקר כתבלין ומגדלים אותו בשל גבעולו המיוחד אשר מעניק לו טעם חריף, פיקנטי ומעט מתקתק. הצמח דורש תנאים מיוחדים לגידולו ולכן הוא מהווה מוצר יקר ומבוקש בשוק. הוואסאבי מוערך במיוחד בשל טעמו החריף ומשמש במידה רבה להכנת רטבים ותבלינים במטבח היפני. השורש מכיל את רוב הטעם והוא החלק הנפוץ ביותר לשימוש, אם כי העלים והקנה מכילים גם כן חלק מהטעם. טעם הוואסאבי דומה לטעמו של צמח החזרת (*Armoracia rusticana*), שהוא צמח רב-שנתי נוסף ממשפחת הברסיקאים. ישנו הבדל עדין בטעם בין הצמחים, לעומת טעמה העוצמתי של החזרת, טעמו של הוואסאבי נעלם במהירות בפה, אך משאיר טעם מתוק שנשאר ללא תחושת צריבה.

## תנאי גידול
צמח הוואסאבי גדל באדמות רטובות באזורים גבוהים וכן באדמות שטוחות עם סלעים וחול שמוצפים במים (באזורי נחלים ומעיינות). תהליך גידולו משלב בין טכניקות מסורתיות וחדשניות ודורש תנאים אקולוגיים מיוחדים על מנת להשיג גידול איכותי ויעיל. תנאי הגידול של הוואסבי דורשים תשומת לב מיוחדת וטיפוח קפדני. גידול הצמח מצריך צל חלקי, וטמפרטורות קרות יחסית, בטווח של 10–20 מעלות צלזיוס. יש להקפיד על הזנת הצמח בחומרים מזינים מתאימים ולשמור על רמות לחות תקינות. בשל הדרישות המיוחדות הללו, גידול הוואסבי עשוי להיות מאתגר ודורש ידע מתמיד וטיפוח מקצועי. 

## שימושי הצמח
במטבח היפני מכינים משורש הצמח ממרח ירוק חריף, שמקובל להגישו בצד סושי, כאשר הוא מפוסל כפלסטלינה. במדינות המערב משתמשים בדרך כלל בחיקוי ואסאבי, שהוא אבקה צבועה ירוק המיוצרת מחזרת. ביפן נהוג לומר כי הוואסאבי המוגש יחד עם הסושי מחסן את הגוף כנגד הרעלת דגים. הוא מהווה בסיס לאפונת ואסאבי, מאכל יפני פופולרי. הוואסאבי נמכר כשורש המצריך טחינה, כאבקה או כמשחה המגיעה בשפופרות.
שמאל|ממוזער|250x250px|ואסאבי
בשורש הוואסאבי נעשה גם שימוש רפואי, הצמח מציע פוטנציאל רב במניעת מחלות ושיפור הבריאות. הוא מכיל תרכובות העשויות לשמש ככלי למניעת מחלות לב, זיהומים והפחתת דלקות בגוף.

## קישורים חיצוניים

* 
* 
* 

## הערות שוליים

קטגוריה:צמחים שתוארו ב-1930
קטגוריה:טקסונים שתוארו בידי ז'ן-איכי קוידזומי
קטגוריה:מצליבים
קטגוריה:ירקות שורש
קטגוריה:המטבח היפני
קטגוריה:ממרחים
קטגוריה:סושי
קטגוריה:צמחים יחידים בסוגם
קטגוריה:תבלינים
RNase

שמאל|ממוזער|250px|המבנה התלת-ממדי של האנזים RNase

**RNAse** (בעברית לעיתים: **רנ"אז**; קיצור של **Ribonuclease**, **ריבונוקלאז**) הוא אנזים המסוגל לבצע חיתוך בנקודה אחת או יותר בגדיל RNA ובכך לגרום לפירוק הרצף. RNAse הוא חלבון גלובולרי.

RNAse מצוי בשפע בכל היצורים החיים, והוא אנזים בעל יציבות גדולה. גם חימום בטמפרטורה של 90 מעלות לא יהרוס אנזים זה. שתי עובדות אלו הפכו אותו ל"אויבם" של העוסקים בביולוגיה מולקולרית המנסים לבודד RNA. בניגוד לעבודה המעבדתית עם DNA, לבידוד ה-RNA יש צורך בציוד בדרגת עיקור גבוהה ביותר, עבודה זהירה ומהירה ושימוש במעכבי אנזימים המעכבים RNase, שכן האנזים מצוי במיקרואורגניזמים באוויר ועל גבי עורו של החוקר.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אנזימים
לימינליות

[ממוזער|שמאל|250px|בנים ב[מלאווי בטקס מעבר לבגרות]]
**לִימִינָלִיוּת** (מהמילה הלטינית "לימן", שפירושה "מפתן". בעברית: **סִפִּיוּת**) היא מושג בתחום האנתרופולוגיה המציין את השלב השני של טקס על פי התאוריות של ארנולד ון גנפ, ויקטור טרנר ואחרים. על פי תאוריות אלה, טקסים, ובעיקר טקסי מעבר, כוללים שינוי כלשהו במעמדם של המשתתפים, במיוחד במעמדם החברתי. שינוי זה מושג על ידי הפרדה של המשתתפים מהקבוצה החברתית שלהם (השלב הראשון, או הקדם-לימינלי, של הפרדתם); שלב ביניים, שבו האדם אינו נמצא עדיין במעמד החדש אך כבר עזב את הישן, ושלב אחרון, שבו מעמדו החברתי החדש של האדם מאושר (השלב הפוסט-לימינלי).

המצב הלימינלי מאופיין בחוסר-בהירות. הזהות העצמית אינה ברורה, ולכן יש תקופה של חוסר-אוריינטציה. לימינליות היא שלב מעבר, שבו הגבולות הרגילים של המחשבה וההתנהגות קצת משוחררים, ופותחים את הדרך למשהו חדש.

טרנר זיהה לימינליות עם דתיות ואילו חילוניות – עם מבנה חברתי. לדבריו לימינליות היא "שלילה של כל הטענות המובנות, אך באופן מסוים, המקור לכולן, ויותר מהכל, התחום בו היכולת הטהורה להתווית רעיונות ומערכות יחסים חדשניים, מתקיימת." (טרנר, 1967) הוא הוסיף את המושג communitas שמתייחס לקהילה זמנית הנוצרת במצב לימינליות.

דוגמה פשוטה היא טקס סיום אוניברסיטה. התלמידים מופרדים משאר האנשים על ידי לבוש מיוחד והפרדה פיזית. כל עוד הטקס נמשך, הסטודנטים כבר אינם סטודנטים אך עדיין אינם בוגרים. זהו המאפיין המיוחד של הלימינליות. לאחר שקיבל את התואר, הסטודנט נעשה באופן רשמי לבוגר האוניברסיטה. לוחצים את ידו, ונותנים לו הכרה רשמית במעמד החדש שלו.

בשלב הלימינלי מתעלמים מהבדלים מקובלים בין המשתתפים, כמו מעמד חברתי. נוצר מבנה חברתי של קומוניטס: מבנה המבוסס על שוויון ואנושיות משותפת, ולא על ההיררכיה הרגילה. לדוגמה, בזמן עלייה לרגל, החברים במעמדות השונים עשויים להתערבב זה בזה, כאשר בחיים הרגילים הם לא היו מדברים כלל.

האנתרופולוגיה חלוקה לגבי קיומו של מבנה בשלב הלימינלי, היעדרו, או מצב ביניים אחר. לימינליות עשויה להיות גם החוויה בסביבה חדשה.

## ראו גם
*טקס מעבר
*מרחב לימינלי

## קישורים חיצוניים

## הערות שוליים

קטגוריה:אנתרופולוגיה
קטגוריה:אנתרופולוגיה של הדת
קטגוריה:טקסים
קטגוריה:טקסי מעבר
קטגוריה:שינוי
RER

ה-**RER** (בצרפתית: **Réseau Express Régional** - "רשת אקספרס אזורית", נהגה "אֶר-אֶ-אֵר") היא רשת רכבת פרוורית בפריז וסביבותיה. ה-RER היא רשת רכבות משולבת, הכוללת רכבת תחתית עירונית ומסילה פרוורית. 

בתוך העיר, ה-RER מהווה אמצעי תחבורה מהיר שלו תחנות משותפות עם המטרו - הרכבת התחתית של פריז. החלק המרכזי של ה-RER הושלם בשנים 1962-1988, במבצע הנדסי עצום. נחפרו אז קווים ותחנות עמוקים ורחבים במיוחד.

נכון לשנת 2023 יש ב-RER חמישה קווים: D ,C ,B ,A ו-E, וקיים תכנון רב שנים להקמת קו F. כמו כן, קיימות עבודות להרחבת קו E, והתכנון הוא לפתוח אותו חלקית ב-2024 ולשירות מלא ב-2026.

## מאפיינים
ל-RER יש 257 תחנות והיא מתפרשת על פני 587 ק"מ של מסילה, מהם 76.5 ק"מ העוברים מתחת לאדמה (בעיקר בחלק המרכזי של רשת הרכבות). 33 מהתחנות נמצאות בתוך פריז. בשל אופייה המשולב, מופעלים חלקים מה-RER על ידי חברת התחבורה העירונית של פריז (שמנהלת גם את המטרו) - RATP, וחלקים אחרים על ידי חברת הרכבות הלאומית - SNCF. המערכת, שבנויה בסידור רדיאלי מסורתי, משתמשת במודל תעריף יחיד שתקף גם ביתר שירותי התחבורה הציבורית. 

חברת התחבורה העירונית של פריז, RATP, מנהלת 65 מתחנות RER. בהשוואה למטרו, RER מספקת תחבורה יעילה ופריסה טובה יותר בפרברי פריז, ונוסעת בדרך כלל במהירות גבוהה יותר ובמרחק רב יותר בין התחנות. במרכז העיר, לעומת זאת, RER פועלת במספר תחנות מצומצם יותר.

## קווים

שמאל|ממוזער|250px|שלט עם סמל ה-RER

## קישורים חיצוניים

* 

קטגוריה:פריז: תחבורה
קטגוריה:פריז: רכבות
קטגוריה:איל-דה-פראנס: תחבורה
W

האות **W** (דָאבֶּליוּ) היא האות העשרים ושלוש באלפבית הלטיני.

## היסטוריה
מקורה של האות במאה השביעית בשימוש כפול באות V שנעשה בטקסטים בגרמנית עילית עתיקה ובאנגלית עתיקה לציון הצליל [w] . באנגלית עתיקה הייתה העדפה לסימון צליל זה ברונה וין (‹Ƿ›). לאחר הכיבוש הנורמני של אנגליה הפך הסימון  לפופולרי יותר שם.

בשפה הגרמנית צליל האות השתנה לצליל [v] .

רק השפות אנגלית, גרמנית, פולנית והולנדית משתמשות באות זו במילים מקוריות.
בשוודית ופינית האות W שקולה לאות V ומשמשת לאותם צלילים.

## ייצוגים חלופיים
[שמאל|ממוזער|100px|[דגלי הקוד הבינלאומי|דגל הקוד הבינלאומי של האות W]]
באלפבית פונטי מיוצגת האות על ידי המילה "**[[ויסקי]]**" (**Whiskey**).

בקוד מורס מיוצגת האות על ידי נקודה ושני קווים:
: · - -

בקוד ASCII מיוצגת האות על ידי 87 (W) ו-119 (w).

בכתב ברייל:
:60px

## התפתחות האות W

## משמעויות האות W
* במתמטיקה:
** *w* משמש כמשתנה רביעי (אחרי *[[y]]*, *[[x]]* ו־*[[z]]*).
** W מייצגת את האופרטור המתמטי ורונסקיאן.
* בביוכימיה, W מייצגת טריפטופן.
* בלוחות שנה, W מייצגת את יום רביעי בשבוע - קיצור של המילה האנגלית: Wednesday.
* בכימיה, W היא סימלו של היסוד טונגסטן, קיצור של שמו הגרמני, וולפארם.
* במערכת היחידות הבין-לאומית (SI):
** W מייצגת את היחידה ואט.
* בפיזיקה:
** W משמשת כמשתנה במשוואות עבור אנרגיה או עבודה, הנמדדת ביחידה ג'ול.
** W מייצגת את חלקיקי הכוח החלש - בוזוני W.
* בגאוגרפיה ושבשבות, W מייצגת את כיוון מערב - קיצור של המילה האנגלית west.
* במודלים חישוביים האות W מייצגת את המילה אותה השפה L מקבלת - קיצור של המילה Word באנגלית. הסימון |W| מייצג את אורך המילה.

## קישורים חיצוניים

קטגוריה:אלפבית לטיני
מיכל שלו

**מיכל שלו** (נולדה ב-14 בנובמבר 1962) היא עורכת-דין וסופרת ישראלית ילידת ארצות הברית.

## ביוגרפיה

נולדה בארצות הברית. בגיל צעיר עלתה עם הוריה לישראל, וגדלה בקריית אונו. לאחר שסיימה את לימודי המשפטים באוניברסיטת תל אביב החלה לעסוק בעריכת דין. בשנת 1995 זנחה את עריכת הדין, והחלה להוציא ספריה לאור. הוציאה את ספרה הראשון בשנת 1996. תחילה פרסמה שני ספרים בשם בדוי ("אליזבת סאנדס"), בהוצאת זמורה ביתן.

### חיים אישיים
שלו היא בת לאם אמריקאית ואב ישראלי, יש לה שתי אחיות ואח. נישאה לגונן אוסישקין ובשנת 2011 נפרדו, לאחר 18 שנות נישואים. והיא אם לשניים. גרה בתל אביב.

## בין ספריה
***ניקול** (בשם אליזבת סאנדס) (זמורה-ביתן, 1996) 
***קייט** (בשם אליזבת סאנדס) (זמורה-ביתן, 1996) 
***מלאכי עליון** (זמורה-ביתן, 1996) 
***[[שבועת רחל]]** (זמורה-ביתן, 1997) 
***[[מקסם שווא (סיפור)|מקסם שווא]]** (לאשה, 1998) 
***מאה חורפים** (זמורה-ביתן, 2001) 
***רחמים** (זמורה-ביתן, 2005) 
***הזדמנות למשהו טוב** (זמורה-ביתן, 2008) 
***ממערב לירח** (זמורה-ביתן, 2010) 
***ימים בסערה** (זמורה-ביתן, 2013) 
***לרוץ עם סוסי הפרא** (כנרת זמורה דביר, 2016) 
***סדקים בזהב** (זמורה-ביתן, 2018) 
***שקרים שקטים** (זמורה-ביתן, 2021) מספר מערכת 997009762789605171

## קישורים חיצוניים

* 
* 
* 
* 
* 
* אלי אשד, מלכת הרומנים הרומנטיים
* 
* אריק גלסנר, ביקורת על "הזדמנות למשהו טוב", של מיכל שלו, הוצאת "זמורה-ביתן", 28 ביולי 2008
* אריק גלסנר, על "ממערב לירח", מאת מיכל שלו, הוצאת "כנרת זמורה ביתן", פורסם במוסף לספרות של מעריב ביולי 2010
* 
* 
* 
* 
* יעל חן, "כשאני כותבת - אין עם מי לדבר", באתר club50, 23 ביוני 2016
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עולות בשנות ה-1960
קטגוריה:עולים בשנות ה-1960
קטגוריה:קריית אונו: אישים
קטגוריה:בוגרות תיכון מקיף יהוד
קטגוריה:בוגרי תיכון מקיף יהוד
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:עורכות דין ישראליות
קטגוריה:עורכי דין ישראלים במאה ה-20
קטגוריה:תל אביב-יפו: אישים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו ב-1962
קטגוריה:ישראלים שנולדו ב-1962
נכנס אחרון יוצא ראשון

[שמאל|ממוזער|ב[מחסנית (מבנה נתונים)|מחסנית הפריט העליון ביותר, אשר הוסף אחרון, הוא גם הראשון שמוצא מהמחסנית. לפיכך, מחסנית פועלת בשיטת נאי"ר.]]
**נכנס אחרון יוצא ראשון** (בראשי תיבות: **נאי"ר**; באנגלית: **LIFO**) הוא מונח המשמש בתחום מדעי המחשב, בתחום החשבונאות ובתחום יחסי העבודה.

## מדעי המחשב

בתחום מדעי המחשב ותורת התורים, נאי"ר מתייחס לצורה שבה פריטי מידע מאוחסנים בבסיס נתונים ולצורת הטיפול בפריטי מידע אלו. פריט מידע אשר הוכנס אחרון למסד נתונים הוא הראשון שיצא ממנו. דוגמה למנגנון הפועל בצורה זו היא מחסנית (stack) של כלי נשק, בה הכדור האחרון שהוכנס למחסנית, הוא גם הכדור הראשון שנורה מכלי הנשק. מחסנית היא גם שמו של המונח המתאר מנגנון זה.

דוגמה נוספת להמחשת דרך הפעולה של נאי"ר היא מעלית צפופה. לאחר שהמעלית מגיעה ליעדה, הראשונים לצאת ממנה הם האחרונים שנכנסו אליה קודם לכן.

## חשבונאות
בתחום החשבונאות, נאי"ר היא שיטה חשבונאית לספירת המלאי ולקביעת ערכו. על פי שיטה זו, החברה רושמת בספריה את היחידות האחרונות שנרכשו כיחידות הראשונות שנמכרו.

הואיל ומחירים עולים באופן כללי עם הזמן, שיטה זו רושמת קודם את המכירות של המלאי היקר ביותר ועל ידי כך מקטינה את היטלי המס. אולם, שיטה זו מבטאת רק לעיתים נדירות את ההיבט המסחרי כיום (מקרה שבו תבואה מוספת ומוצאת מראש הערימה הוא לרוב מקרה מבודד) ולכן הוצאה מחוץ לחוק תחת עקרונות חשבונאיים מקובלים בבריטניה והוועדה לתקנים בינלאומיים בחשבונאות. ניתן להשתמש באומדן נאי"ר במסגרת עקרונות חשבונאיים מקובלים בארצות הברית ואכן ישנן חברות המשתמשות בשיטה זו כדי לחסוך בהוצאות מיסים.

שיטת נאי"ר Lifo נוטה לדחות את ההכרה ברווח נקי לתקופות מאוחרות יותר, דבר הגורם לחיסכון זמני בהוצאות מיסים ולתזרים מזומנים גבוה יותר. עקב כך, על חברות לקבל אישור מיוחד מרשות מס ההכנסה של ארצות הברית על ידי מילוי טופס 970.

### חיסול מלאי ישן
למרות היתרון בדחיית מיסים, ניהול מלאי בשיטת נאי"ר יכולה להוביל למצב שבו כאשר קיים מחסור במלאי חדש, המלאי הישן יותר נמכר. אם המחירים עלו, באמצעות אינפלציה לדוגמה, אזי למלאי הישן יהיה מחיר עלות נמוך יותר, ומכירתו תגרור הכרה ברווח נקי גבוה יותר ותשלום של מיסים גבוהים יותר. התוצאה היא ביטול יתרון דחיית המיסים, יתרון אשר עודד מלכתחילה את השימוש בשיטת ניהול מלאי זו. קיימות חברות שלהם מלאי רב וישן במחיר עלות נמוך מאוד. עבור חברות אלו, מכירה של המלאי הישן תביא לידם רווח נקי גדול במיוחד אך גם תשלומי מיסים גבוהים מאוד. מסיבה זו מס ההכנסה בישראל מחייב שימוש בשתי שיטות בלבד - נכנס ראשון יוצא ראשון (FIFO) וממוצע משוקלל.

## יחסי עבודה
כאשר מתעורר צורך בפיטורי צמצום במקומות עבודה מאורגנים, דרישה מקובלת של ארגון העובדים היא שהפיטורים ייעשו בשיטת "נכנס אחרון יוצא ראשון", כלומר שקודם כל יפוטרו העובדים החדשים, ורק לאחר מכן תגיע חרב הפיטורים אל העובדים הוותיקים.

## במסורת היהודית
רש"י בפירושו לפרשת מכירת הבכורה בספר בראשית מתאר שלידת עשיו לפני יעקב נובעת מעקרון נאי"ר:

## ראו גם
* נכנס ראשון יוצא ראשון (נרי"ר)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חשבונאות
קטגוריה:מבני נתונים
קטגוריה:תורת התורים
סטיב ארקל

**סטיבן ארקל **(באנגלית: **Steven Urkel**, מגולם על ידי ג'ליל וייט) הוא דמות בדיונית בסיטקום "אריזה משפחתית". ארקל הוא דמות של חנון שלומיאל מוגזם, המרכיב משקפיים בעלי עדשות עבות, מכנסיים המוחזקים באמצעות שלייקס וקול גבוה עם צחוק המלווה בנחירות. לארקל אינטליגנציה גבוהה, אך הוא מועד לתאונות וחריג חברתית. אוהב ריקודי פולקה ויודל. הוא היה אמור להיות דמות חד-פעמית בתוכנית, אבל בזכות נתוני מדרוג גבוהים, הוא הפך לדמות הראשית של הסדרה החל מעונתה השנייה.

בסדרה, סטיב מאוהב בלורה וינסלו. סטיב ממציא המצאות שונות, ביניהן מכונה שהופכת אותו מחנון ל"קול" מגניב ופופולרי. האלטר אגו ה"קול" שלו היא סטפן, בו לורה וינסלו מתאהבת. כאשר בהמשך, הוא יוצר מכונת שיבוט, אשר בטעות משבטת את עצמו, ובזכות השיבוט, סטיב מבין מדוע שונאים אותו, ובמקביל לורה גורמת לסטפן לשוב לתמיד, בעזרת השיבוט, מבלי שסטיב ישתנה אליו. ובמספר פרקים, שבהם היו כל מיני כנופיות, סטיב השתנה בעזרת תא השינוי (ולעיתים עם בנים אחרים שהיו אתו) לשחקן ברוס לי. באחד הפרקים גילה, שבעת ההשתנות הוא סופג הרבה ברזל, דבר שהפך אותו לקולט ברקים אנושי. בין סטיב לחברי משפחת וינסלו יש יחסי אהבה-שנאה מורכבים.
 
במהלך הסדרה עבד סטיב במספר מקומות. בין היתר בתור עובד במסעדה של רייצ'ל, ביחד עם לורה ועובד בסניף של רשת של מזון מהיר תחת הנהלתו של אדי, שבהמשך גם וולדו הועסק שם בתור טבח. 

בכמה מן הפרקים מוזכרים הוריו הביולוגיים של סטיב, ונרמז כי הוא עבר התעללות מילולית. וכמו כן, נרמז שמשפחתו  אתאיסטית. כאשר סטיב החל להאמין לראשונה באלוהים לאחר ביקורו הראשון בכנסייה, הוא נשאל על ידי אביו לגבי אמונה באל שלא נראה לעין, אז סטיב השיב שזה עניין של אמונה.  וכאשר אביו, מנתח מוח במקצועו, עבר לרוסיה, סטיב הורשה לגור עם משפחת וינסלו.

## הופעות בתוכניות אחרות
#צער גידול בנות - ב-1991 הופיע בפרק בו עזר לסטפני לאחר שקיבלה משקפיים.
#אבא חורג, אמא חורגת - בפרק השני של הסדרה, ארקל עוזר לחברת העט שלו, אל למברט, לרומם את רוחה לאחר שהדייט שלה נפרד ממנה לפני מסיבת ריקודים בבית הספר.
#אנימניאקס - סטיב מופיע בפרק שבו נערכת המסיבה של חברת וורנר ושואל לגבי קבלת גבינה, ובפרק אחר הוא מוזכר בגרסה פרודית שלהם ל"מזמור חג המולד".
#פינקי והמוח - הופיע באחד הפרקים שבהם פינקי והמוח משחקים בקומדיית מצבים.
#"סקובי דו ונחש מי!" - סטיב ארקל מתלווה לחבורה לפתור תעלומה בפרק בעונה הראשונה.

## בתרבות
הדמות עצמה זכתה למשחק קופסה בשם "Do the Urcel" כשבו המשתתפים צריכים לחקות את כל מה שסטיב עושה, המשחק עצמו כלל גם משקפי קרטון ובובת אצבע שבה השחקן יכול לחקות את הריקוד של סטיב. המשחק עצמו נמכר כנראה רק בארצות הברית.

ארקל, סטיב
קטגוריה:אפרו-אמריקאיים בדיוניים
SS7

שמאל|ממוזער|250px|ההיררכיה בתוך SS7
**שיטת איתות מספר 7** (אנגלית:  **SIGNALING SYSTEM 7**, בקיצור: **SS7**) הוא פרוטוקול מודרני לתקשורת בין מרכזיות סיפרתיות המאפשר לנצל בצורה יעילה את מערכת התמסורת, להשביח את טיב השירות ולהרחיב את מגוון התכונות והשירותים ומאפשר שירותי והסכמי נדידה בין ארצות שונות.
זהו הפרוטוקול השולט כיום כליל בליבת הרשת של עולם הטלפוניה.

ייחודה של השיטה הוא ההפרדה המוחלטת של פס התדרים המשמש לאיתות מהפס להעברת המידע, דהיינו הקול של המשוחחים בטלפון (שיטה הקרויה CSS). פיתוחן של טכנולוגיות חדשות, כגון ISDN והרשת הנבונה (IN) מיושם אף הוא בשיטת איתות זו.
רוב עולם הטלפוניה, לרבות עולם הסלולר, מתנהל לפי פרוטוקול ה-SS7. אמינותו גבוהה מאוד. בין פרוטקולי ה-SS7 מצויים ה-ISUP שמעביר הודעות איתות על שיחה בין שני מתגים וה-TCAP שמעביר מידע בין מסדי נתונים ברשת. למשל, אם אדם מנהל שיחה עם חברו, בעל טלפון סלולרי, הודעות על השיחה עצמה יועברו ב-ISUP (מתי היא התחילה, מאיזה מספרים, מתי התחיל הצלצול, מתי אחד הצדדים ניתק וכו'). תקשורת בין מסדי הנתונים הסלולריים (לאיזה מספר טלפון משויך מכשיר סלולרי, היכן נמצא מכשיר היעד) עוברת על ה-TCAP.

בטרם ה-SS7 היו פרוטוקולים שהעבירו איתות עם קול על אותו פס. כתוצאה מכך ניתן היה, על ידי פברוק צלילים, לזייף הודעות איתות על השיחה (למשל, שהשיחה היא שיחת חינם). דבר זה אינו אפשרי ב-SS7. 

רשתות טלפוניה שליבת הרשת שלהן מיושנת ואינה SS7 קיימות כיום רק בעולם השלישי.

## קישורים חיצוניים
* סרטון המסביר על חולשות במערכת SS7

קטגוריה:ערכים שבהם תבנית בריטניקה אינה מתאימה
קטגוריה:טלפוניה: טכנולוגיה
נכנס ראשון יוצא ראשון

**נכנס ראשון יוצא ראשון** (בראשי תיבות: **נרי"ר**; באנגלית: **FIFO**) הוא מונח המשמש במדעי המחשב, תורת התורים, חשבונאות, מדעי החברה, אלקטרוניקה, סופר מרקטים ועוד.

המונח מתאר את עקרונות התור (queue) ואת עקרונות כל הקודם זוכה: הראשון שנכנס הוא הראשון שמקבל התייחסות ועל הנכנס אחריו לחכות עד לסיום הטיפול בראשון. לפיכך, מי שנכנס לתור ראשון יגיע לראשו ראשון.

## מדעי המחשב
בתחום מדעי המחשב ותורת התורים, נרי"ר מתייחס לצורה שבה פריטי מידע מאוחסנים בבסיס נתונים או מבנה נתונים ולצורת הטיפול בפריטי מידע אלו. פריט מידע אשר הוכנס ראשון הוא הראשון שיצא ממנו. מבנה נתונים הפועל בצורה זו קרוי תור. לדוגמה, ניתן לממש תור על ידי רשימה מקושרת.

## אלקטרוניקה
בתחום האלקטרוניקה, שיטת נרי"ר משמשת במעגלים אלקטרוניים עבור חציצה ובקרת זרימה. בדמות חומרה, נרי"ר מורכב בראש ובראשונה ממצביעי קריאה וכתיבה, אחסון ובקרה. האחסון יכול להיות SRAM, מעגל חשמלי דו מצבי (דלגלג), נעילה, או צורת אחסון מתאים אחר.

## מדעי החברה
בתחום מדעי החברה, תור הוא שורה של אנשים (או עצמים אחרים) העומדים זה מאחורי זה בהמתינם לשירות כלשהו תוך שמירה על סדר שבו המגיע ראשון הוא הקודם לזה הבא אחריו וגם בתחום זה התור מיישם את שיטת נרי"ר.

## ניהול מלאי
בניהולו של מלאי בעל חיי מדף קצרים, ניפוק בשיטת "נכנס ראשון יוצא ראשון" מבטיח מזעור הנזק הנגרם כתוצאה מכך שפריטים במלאי הגיעו לסוף חיי המדף שלהם. דוגמה: בחנות מזון שבה טבוע על המוצרים תאריך תפוגה, ישתדל המוכר להציע תחילה את המוצרים שתאריך התפוגה שלהם קרוב.

## חשבונאות
בתחום החשבונאות, נרי"ר היא שיטה חשבונאית לספירת המלאי ולקביעת ערכו. על פי שיטה זו, הנפוצה מבין שיטות ניהול מלאי, החברה רושמת בספריה את היחידות הראשונות שנרכשו כיחידות הראשונות שנמכרו. על פי השיטה, המלאי הישן יוצא מהמחסן ונמכר לפני שהמלאי החדש נמכר. השיטה מתאימה במיוחד למלאי שמתכלה או מתיישן במהירות, כגון מוצרי מזון או מוצרי אופנה. בתקופת התייקרות מסתבר כי בשיטה זו תיוחס הרווח ליחידה גבוה יותר משאר שיטות ניהול מלאי.
שיטה זו מקובלת על רשות המסים בישראל לצורכי אומדן עלות המלאי. יתרון שיטה זו בפשטות יישומה וחסרונה בהיותה מבוסס על אומדן מקורב ומעוגל.

## במסורת היהודית
ב כתוב ״[...] וְיָשָׁן, מִפְּנֵי חָדָשׁ תּוֹצִיאוּ״. הביטוי מופיע בתחילת פרשת בחוקותי כברכה. לפי פירוש רש״י, הביטוי מייצג שפע גדול של פירות ותבואה. עודפי התבואה הגדולים כופים הוצאה של מזון ישן מהמאגרים על מנת לפנות מקום ליבול החדש. בביטוי מגולמות שתי ברכות: הראשונה היא של שפע, והשנייה היא שתקופת האפסנה מיטיבה עם היבול, ומשביחה אותו. כך הישן עדיף מן החדש, בדומה ליין.

## ראו גם
* נכנס אחרון יוצא ראשון (נאי"ר)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תורת התורים
קטגוריה:מבני נתונים
קטגוריה:אלקטרוניקה
קטגוריה:תכן לוגי
קטגוריה:חשבונאות
Smalltalk

**סמולטוק** (**Smalltalk**) היא שפת תכנות מונחית-עצמים טהורה - השפה הראשונה שמימשה את רוב המאפיינים המקובלים של תכנות מונחה-עצמים. בנוסף, סמולטוק היא בעלת טיפוסיות דינמית ויכולת התבוננות פנימה (Reflective). פיתוח בשפה מבוצע לרוב בסביבת פיתוח משולבת בעלת ממשק משתמש גרפי, אליה תוכננה השפה מלכתחילה.

תוכנות בסמולטוק על פי רוב עוברות הידור ל-Bytecode, מעין שפת-מכונה-אבסטרקטית, המפורשת בזמן-ריצה על ידי מכונה וירטואלית. מנגנון זה נקרא , והוא נפוץ בשפות מודרניות רבות (כגון ג'אווה ו-#C).

## היסטוריה
סמולטוק פותחה במהלך שנות ה-70, כחלק מעבודה של צוות ב-Xerox PARC. חלק מיעודה המקורי של סמולטוק היה כשפה ללימוד תכנות, ומכאן ככל הנראה מקור שמה הלא יומרני. סמולטוק הושפעה רבות מהחידושים המהפכניים שבאו לעולם לראשונה בתוכנה Sketchpad ובשפת התכנות Simula, ומאפיינים רבים של השפה הם המשך ישיר למאפיינים המצויים בהן. הגרסה הפופולרית הראשונה של השפה נקראה Smalltalk-80, והיא קנתה לה קהילה של משתמשים הממשיכים לפתח אותה באופן פעיל גם בימים אלה.

שיא השימוש בסמולטוק היה מסוף שנות ה-80 ועד אמצע שנות ה-90. השפה השפיעה רבות על פיתוח שפות תבנית, תבניות עיצוב וארכיטקטורה, הידור דינאמי, מכונות וירטואליות ועוד.

## תכנות מונחה עצמים
הטרמינולוגיה של סמולטוק שונה מעט מזו המקובלת כיום בשפות מונחות-עצמים המקובלות בתעשייה (למעט שפת Ruby, שירשה חלק מהטרמינולוגיה הזאת), בשל הבדלים מהותיים בין השפות בהתנהגות של אובייקטים.

אובייקט בסמולטוק יכול לבצע בדיוק שלושה דברים:
# להחזיק **מצב** (אוסף של התייחסויות לאובייקטים אחרים - "שדות" או "משתני מופע").
# לקבל **הודעה** מאובייקט אחר.
# במהלך עיבוד של הודעה, לשלוח הודעה לאובייקט אחר.
המצב שאובייקט מחזיק הוא תמיד פרטי לאובייקט. אובייקטים אחרים יכולים לתשאל או לשנות את המצב הזה אך ורק באמצעות שליחה של בקשות (הודעות) לאובייקט לעשות זאת. כל הודעה עשויה להישלח לכל אובייקט: כאשר מתקבלת הודעה, האובייקט המקבל מחליט האם ההודעה הזאת היא ראויה, וכיצד להגיב לה. 

סמולטוק היא שפת תכנות מונחית-עצמים "טהורה". משמעות הדבר היא כי, בניגוד לשפת ג'אווה או ++C, אין כל הבדל בין ערכים שהם אובייקטים לבין ערכים שהם טיפוסים פרימיטיביים, בסיסיים. בסמולטוק, ערכים פרימיטיביים כגון מספרים שלמים, ערכי-אמת או תווים, גם הם אובייקטים, במובן שהם **מופעים** (Instance) של מחלקות מתאימות, ופעולות עליהם מבוצעות באמצעות שליחה של הודעות. מתכנת יכול לשנות את המחלקות שמממשות את הערכים הפרימיטיביים, כך שתוגדר התנהגות חדשה עבור מופעים שלהן. למשל, על מנת לממש מבנה בקרת-זרימה או לשנות את התנהגותם של המבנים הקיימים (בסמולטוק גם פקודות תנאי או לולאות ממומשות כאובייקטים). נפוץ לסכם עובדה זאת במשפט "בסמולטוק **כל דבר** הוא אובייקט", אם כי מדויק יותר לומר כי כל ה**ערכים** הם אובייקטים.

כיוון שכל ערך הוא אובייקט, מחלקות גם הן אובייקטים, והן מופעים של מטה-מחלקות. מטה-מחלקות גם הן אובייקטים, והן מופע של המחלקה Metaclass. בלוקים של פקודות וביטויים גם הם אובייקטים.

## קישורים חיצוניים

* Smalltalk.org - קידום השפה
* Why Smalltalk? - קהילת מפתחים
* Smalltalk Central - אתר מרכזי בקהילה
* מצגת וידאו של Smalltalk-80
* מדריך שפת Smalltalk, באתר UnderWarrior

קטגוריה:ערכים שבהם תבנית בריטניקה אינה מתאימה
קטגוריה:שפות תכנות
קטגוריה:הנדסת תוכנה
קטגוריה:תוכנות שהושקו ב-1972
פונקציה קבועה

ממוזער|250px|פונקציה קבועה מקבלת את אותו ערך בכל איבר של תחום הגדרתה
ממוזער|250px|דוגמאות לייצוגים גרפים של פונקציות קבועות

**פונקציה קבועה** היא פונקציה שמחזירה את אותו ערך לכל איבר בתחום הגדרתה. כלומר לכל x,y בתחום מתקיים f(x) = f(y).

דוגמה: הפונקציה \ f(x) \equiv 1, שלכל ערך מחזירה 1, היא פונקציה קבועה. לעומת זאת, הפונקציה  \ f(x)=x  מאוסף המספרים הממשיים לעצמו איננה קבועה משום שלמשל  \ f(0) \ne f(1) .

הפונקציה הריקה, כלומר הפונקציה שהתחום שלה הוא הקבוצה הריקה, היא פונקציה קבועה באופן ריק, משום שאין x,y המקיימים  \ f(x) \ne f(y) . יש שמגדירים פונקציה קבועה ככזו שהתחום שלה אינו ריק.

## תכונות
* בהינתן קבוצות *A,B,C ופונקציה קבועה* *f*: *A* &rarr; *B*, אזי לכל שתי פונקציות *g*, *h*: *C* &rarr; *A* מתקיים: *f*  o  *g* = *f*  o  *h,* כאשר o היא פעולת ההרכבה של פונקציות.  
* עבור פונקציות ממשיות המוגדרות בקטע פתוח, פונקציה היא קבועה אם ורק אם היא גזירה ונגזרתה שווה ל-0 בכל נקודה. וכך גם עבור פונקציות המוגדרות על קטע סגור, כאשר מתייחסים בקצות הקטע לנגזרות החד צדדיות מימין ומשמאל בהתאמה.
**הדרישה שהקבוצה תהיה קטע הכרחית: הנגזרת של הפונקציה [x] (הערך השלם) מתאפסת בקבוצה (0,1)\cup (1,2) אבל הפונקציה אינה קבועה בקבוצה.
**לא מספיק לדרוש שהתאפסות הנגזרת תהיה כמעט בכל מקום כפי שמדגימות פונקציות סינגולריות.
* באופן כללי יותר, פונקציה בכמה משתנים מקבוצה פתוחה וקשירה במרחב האוקלידי ה-n ממדי,  \ \mathbb{R}^n , לממשיים היא קבועה אם ורק אם הגרדיאנט שלה מתאפס בכל התחום.
* הגרף של פונקציה קבועה מהממשיים לממשיים הוא ישר המקביל לציר ה־x.
* בכל מרחב טופולוגי הפונקציות הקבועות הן פונקציות רציפות.
* בחוג L של פונקציות מעל חוג R הכולל את הפונקציות הקבועות, ניתן לשכן את החוג R כאוסף הפונקציות הקבועות ב-L (לכל r \in R מותאמת הפונקציה הקבועה f(x) \equiv r). באותה צורה ניתן לשכן חוג בחוג הפולינומים מעליו.

## פונקציה קבועה מקומית
במרחב טופולוגי כללי, פונקציה נקראת **קבועה באופן מקומי** אם לכל נקודה קיימת סביבה שבה הפונקציה קבועה. פונקציות כאלו הן תמיד רציפות. אם המרחב קשיר אז פונקציה קבועה באופן מקומי היא קבועה. עובדה זו פשוטה להוכחה ישירות מן ההגדרה. אכן, נניח כי X מרחב קשיר. ותהי נקודה a \in X. מהקביעות באופן מקומי נובע ששתי הקבוצות: \{x\in X : f(x)=f(a) \} ו-\{x \in X : f(x) \ne f(a)\} הן קבוצות פתוחות וזרות שאיחודן הוא X. הקבוצה הראשונה אינה ריקה (a איבר שלה) ולכן מהקשירות נובע שהקבוצה השנייה ריקה. כלומר f(x) = f(a) לכל x \in X.

במרחבים לא קשירים יש פונקציות קבועות מקומית שאינן קבועות. למשל הפונקציה 
f(x)= \left\{\begin{matrix}
1 & \mbox{if } x^22 \end{matrix}\right.

 קבועה באופן מקומי במרחב המספרים הרציונליים \mathbb Q.

## קישורים חיצוניים

* 

קבועה
קבועה
בחדר של חני

**בחדר של חני** היא תוכנית טלוויזיה יומית ששודרה בטלוויזיה החינוכית הישראלית בשנים 1998– 2008. 

התוכנית שודרה תחילה תחת השם "**הקיץ של חני**", והחל מה-1 בספטמבר 1998 שונה שמה ל"**בחדר של חני**". התוכנית שודרה מדי יום בטלוויזיה החינוכית בערוץ הראשון ובהמשך גם בערוץ 23. בחופשות התוכנית שודרה החל מהשעה 08:15 בבוקר ועד לשעות הצהריים. לאחר מכן היא שודרה בשידור חוזר עד לשעות אחר הצהריים. 

את התוכנית הגישה השחקנית והזמרת חני נחמיאס. בכל יום היא אירחה באולפן התוכנית ילדים מכל רחבי ישראל.

במצבים מסוימים הדורשים התייחסות מיוחדת, ניהלה נחמיאס "אולפן פתוח" בתוכנית בשידור חי. מקרים מסוג זה הם למשל: פתיחת שנת הלימודים, מלחמת לבנון השנייה וכדומה. באולפן הפתוח, חדה נחמיאס חידות רבות לצופים, והעונים מהבית התבקשו להתקשר לקו טלמסר שנפתח במיוחד עבור השידור החי.

בשנת 2000 עלתה הצגת הילדים "בחדר של חני" בעקבות התוכנית, אותה ביימה נחמיאס בעצמה והשתתפו בה בין היתר אבי יפה, אוליביה אפלבוים ורוני נדלר.

בשנת 2001 זכתה התוכנית בפרס מסך הזהב בקטגוריית התוכנית הטובה ביותר לילדים ולנוער, ונחמיאס זכתה בפרס המנחה הטובה בתחום תוכניות הילדים והנוער. 

בשנת 2001 סרטון הפתיחה של התוכנית חודש והתווסף אליו שיר אותו ביצעה נחמיאס. 

בשנת 2005 אולפן התוכנית חודש. 

בקיץ 2006, התקיים ספיישל מיוחד של חידות בחדר של חני שרובן ככולן היו בנושא חלופות למילים לועזיות. מתקפת חידות זו נועדה למעשה להעשיר את ידיעותיהם של הצופים בחידושי האקדמיה ללשון העברית.

בקיץ 2007 נפתחה בתוכנית פינה חדשה שהוקדשה לאיכות הסביבה שהועלו בה הצעות שונות לשמירה על הסביבה ולמיתון ההתחממות הגלובלית.

ב-21 בפברואר 2008 התוכנית סיימה את שידוריה אך שודרה בשידורים חוזרים עד 31 ביולי 2008.

בינואר 2009 חזרה התוכנית במתכונת של אולפן פתוח בשידור חי, עבור ילדים ובני נוער מאזור הדרום במהלך מבצע עופרת יצוקה.

## פינות התוכנית
התוכנית הכילה ארבע פינות, והן:
* **פינת הבישול** – בפינה זו מזמינה נחמיאס ילדים לבשל באולפן. בכל פעם מכינים מאכל חדש והמתכון למאכל מופיע על מרקע הטלוויזיה ובאתר האינטרנט של התוכנית, עבור כל מי שמעוניין להכין את התבשיל.
* **פינת הגשמת החלומות** – בפינה זו מגשימה נחמיאס חלום של אחד מהאורחים: לפגוש אישיות מפורסמת או בעל מקצוע ולשאול אותם על עיסוקם ופועלם.
* **פינת "אלופי ה[[טריוויה]]"** מאז קיץ 2000 – בפינה זו מזמינה נחמיאס שני ילדים ביחד עם עוד שני "ידי מזל" (בהתחלה ילד אחד ו"יד מזל" אחת), שתפקידם לסובב את הגלגלת ולקבוע את הפרסים בהם יזכו המתמודדים. המתמודדים נשאלים שאלות בנושאים מגוונים. לעיתים השאלות הן בנושאים קבועים (ידע כללי, ארץ ישראל, מן העבר, מוזיקה, סרטים וספורט), ולעיתים המתמודדים בוחרים נושא אישי ומיוחד עליו הם מעוניינים להיבחן בשאלות הטריוויה.
* **פינת החידה היומית** – כמעט בכל סוף תוכנית חדה נחמיאס את החידה היומית לצופים בבית. הצופים שיודעים את התשובה מתבקשים להתקשר לקו טלמסר ולענות. בכל פעם שלושה צופים עלו בגורל וזכו בפרס המובטח עבור פתרון החידה.
* **פינת הטבע** – הוגשה על ידי דנדן בולוטין בשנים 2001- 2002.

## קישורים חיצוניים

## הערות שוליים

קטגוריה:הטלוויזיה החינוכית הישראלית: תוכניות וסדרות
קטגוריה:זוכי פרס מסך הזהב: תוכניות וסדרות
קטגוריה:חני נחמיאס
קטגוריה:רצועות שידור בטלוויזיה בישראל
ניב הדר

ממוזער|200px|ניב הדר 
**ניב הדר** הוא קוסם ואמן חושים, מחבר ספרים ומרצה בתחומים אלו.  

## ביוגרפיה
גדל בשכונת בית וגן בירושלים.

למד בישיבת "אורות הנגב" בבית הגדי. 

משנת 2000 פועל הדר נגד אנשים הטוענים שיש להם כוחות על טבעיים הוא מעביר הרצאות בנושא.

בשנת 2002 הוציא את הספר **"לחשוף את הבלתי נודע"**, בו הוא טוען שהטוענים לכוחות על טבעיים הם שרלטנים. כן הוציא הדר סרטים: "**סוד הקסמים" 1-2**, בהוצאת "גרינטק מדיה" (2005), **"סודות הטלפתיה"** בהוצאת "גל-פז" (2006) ו**"כיפוף מתכות"** בהוצאת "גרינטק מדיה" (2008), בהם הוא מלמד את הסודות המקצועיים של קוסמים, ומטיף נגד אמונה בכוחות על טבעיים.

בנוסף, מרצה הדר בנושאי נוירופידבק, ביופידבק וחקר המוח.

בשנת 2014 הוציא את ספרו **"בחזרה לעתיד"**, בו הוא טוען שהתיאורים הרבים, המופיעים בדברי הנביאים, במדרשים ובתלמוד, הנראים לכאורה כאגדות וכגוזמאות, מאוששים בידי ההתפתחות הטכנולוגית והמדעית החדישה. 

## קישורים חיצוניים
*
*
*מיכל אריאלי, ניב הדר: "המטרה שלי היא להוכיח לקהל שאין בעולם קסמים אמיתיים", באתר הידברות, 26 בספטמבר 2016

קטגוריה:פסאודו-מדע
קטגוריה:פעילים חברתיים ישראלים
קטגוריה:ציונות דתית: אנשי ציבור
קטגוריה:יוצרים בעברית
קטגוריה:יד בנימין: אישים
קטגוריה:ישראלים שנולדו במאה ה-20
בעיה גרפומוטורית

**בעיה גרפומוטורית** היא בעיה מוטורית תפקודית שמקשה על יכולת הכתיבה. הבעיה יכולה לנבוע מסיבות שונות. בין הסיבות ניתן למנות את הקושי בשילוב בין כמה פעולות הנעשות בו-זמנית, ובמקרה זה עיבוד המידע, הזזת היד, התבוננות בנעשה ועוד. סיבה אחרת יכולה להיות הרגל לאחוז בעיפרון בצורה המקשה על הכתיבה. יש מקרים בהם מיוחסת הבעיה למקור פסיכולוגי. 

הבעיה מלווה לעיתים קרובות בכשלים נוספים במוטוריקה העדינה. כמו כן, משפיעה הבעיה על תפקודים קוגניטיביים, ויכולה להפריע למהלך החשיבה בעת מבחנים, למשל. 

אפשר לזהות בעיה גרפומוטורית על ידי אבחון דידקטי ואבחון ריפוי בעיסוק. טיפול בלקות זו ייעשה בדרך כלל על ידי ריפוי בעיסוק.

## ראו גם
* דיסגרפיה
* תיאום עין-יד
* לקות למידה לא מילולית

קטגוריה:פסיכולוגיה התפתחותית
קטגוריה:פסיכולוגיה חינוכית
קטגוריה:פסיכולוגיה קוגניטיבית 
קטגוריה:ריפוי בעיסוק
קטגוריה:לקויות למידה
מחתרת

**מחתרת** היא ארגון לא-חוקי הפועל נגד השלטון או נגד המשטר. חברי מחתרת בדרך כלל מנהלים מלחמת גרילה נגד השלטון. לכן לרוב הם חיים בסתר ואף מטשטשים את עקבותיהם. בדרך כלל פועלת המחתרת להפלת השלטון, אך לעיתים מטרותיה מצומצמות יותר. ישנן מחתרות שפועלות לא רק נגד השלטון, אלא גם או אף בעיקר נגד אוכלוסייה אזרחית.

אחת המפורסמות במחתרות היא תנועת ההתנגדות הצרפתית, תנועת המחתרות הצרפתית שנלחמה בשלטון הגרמני בזמן מלחמת העולם השנייה.

## דוגמאות למחתרות
### בעולם
*אט"א – תנועת מחתרת בסקית שפעלה להקמת מדינה עצמאית בחבל הבסקי.
* אאוקה – הייתה תנועת מחתרת יוונית-קפריסאית אשר לחמה בממשל הבריטי למען הגדרה עצמית ואיחוד עם יוון.
* מאו מאו – הייתה תנועת מחתרת שפעלה בקניה והנהיגה מרד כנגד הממשל הבריטי.

### יהודיות
* מחתרות שפעלו בתקופת השואה נגד הנאצים: הארגון היהודי הלוחם וארגון צבאי יהודי.
* מחתרות ציוניות שפעלו בארץ ישראל: נצח ישראל לא ישקר (ניל"י) (נגד השלטון העות'מאני); ההגנה, ארגון צבאי לאומי (**[[אצ"ל]]**), ולוחמי חרות ישראל (**[[לח"י]]**) שפעלו נגד המנדט הבריטי ופלמ"ח פלוגת המחץ.
* מחתרות שפעלו ממניעים דתיים: ברית הקנאים, מחתרת צריפין.
* מחתרות אחרי קום המדינה שביצעו פעולות נקמה בפלסטינים: המחתרת היהודית ומחתרת בת עין.
* המחתרת באר-שבע: נמצא בתוך ארגון אוהדים של הפועל באר שבע(אולטראסאות׳) ופועל בצורה אלימה מאוד הארגון מונה כ-30 איש

### פלסטיניות
* הג'יהאד האסלאמי הפלסטיני
* החזית הדמוקרטית לשחרור פלסטין
* החזית העממית לשחרור פלסטין
* חמאס
* הארגון לשחרור פלסטין

## ראו גם
*ארגון טרור
*פשע מאורגן
*מאפיה
*תנועת התנגדות

*
קטגוריה:אקטיביזם
אדמונית החורש

ממוזער|אדמונית החורש, הר הלל. צילום: אסף שחר
**אַדְמוֹנִית הַחוֹרֶש** (שם מדעי: *Paeonia mascula*) היא צמח רב שנתי ממשפחת האדמוניתיים. צמח זה נפוץ בעולם באופן טבעי בין מרוקו לאיראן. הצמח משמש כצמח נוי בארצות המזרח הרחוק (יפן, סין), באירופה ובצפון אמריקה.

## תיאור הצמח
הצמח הוא בעל פקעות שורש מעובות ומעוקלות המעמיקות בקרקע עד לעומק של 100 ס"מ. צבעו של הפרח אדום כיין (מכאן שמו בעברית), הוא בעל מבנה של ספל פתוח, ויכול להגיע לגודל של עד עשרה ס"מ. במרכז הפרח בולט גוש צהוב של אבקנים מרובים. הפריחה היא בתחילת האביב, מאמצע מרץ ועד תחילת מאי.

## אדמונית החורש בישראל
אדמונית החורש היא צמח נדיר מאוד בישראל, המהווה את הגבול הדרומי של תפוצתו העולמית. היא גדלה בישראל רק בשמורת הר מירון בבית ג׳ן שבגליל העליון. זהו המין היחיד ממשפחת האדמוניתיים הגדל בישראל, והוא צמח מוגן.

## שימושים רפואיים לפי מקורות קדומים ובימינו
בעיני היוונים נחשבה אדמונית החורש לצמח המרפא הראשון, ושימשה תרופה לסיוטי לילה, למחלות עצבים, למחלת הנפילה, לכאבי ראש ולהפרעות בכבד. דיוסקורידס, רופא, פרמקולוג ובוטניקאי יווני מהמאה הראשונה לספירה, ציין כי הצמח שימש לניקוי מערכת המין הנשית לאחר לידה, להרגעת כאבי בטן ולעצירת שלשול. בימי הביניים שימש לטיפול במחלת הנפילה, בשיגעון ובפחדים. ברפואה העממית בימינו משמש הצמח לריפוי מחלות עצבים, בעיות בקיבה ולטיפול בסיוטי לילה.

## לקריאה נוספת
* 
* זהר עמר, "האדמונית ותרופת הנכפה בתקופות הקדומות", **[[מחקרי ירושלים בפולקלור יהודי]]**, כא, תשס"א, עמ' 147 – 162.

## קישורים חיצוניים

* 
* על אדמונית החורש בהר הלל - מתוך אתר המשרד להגנת הסביבה.
* להיות או לא להיות – עתיד אדמונית החורש בשמורת הר מירון, מאת גידי נאמן - אתר מכללת אורנים
* 
* 
* 

## הערות שוליים

קטגוריה:צמחים שתוארו ב-1768
קטגוריה:טקסונים שתוארו בידי פיליפ מילר
קטגוריה:אדמוניתיים
קטגוריה:ארץ ישראל: אדמוניתיים
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:פרחים אדומים בארץ ישראל
קטגוריה:טקסונים שתוארו בידי קארולוס לינאוס
קטגוריה:צמחי גן
רוזמונד פילצ'ר

**רוזמונד פילצ'ר** (באנגלית: **Rosamunde Pilcher**; 22 בספטמבר 1924 – 7 בפברואר 2019) הייתה סופרת בריטית.

## ביוגרפיה
רוזמונד פילצ'ר נולדה ב־1924 ב**ללאנט**, קורנוול, בריטניה והחלה לכתוב בגיל חמש-עשרה. בשנת 1942, אחרי סיום בית הספר, יצאה לעבוד כמזכירה בצי הבריטי והתגייסה להשירות הימי המלכותי לנשים. בהמשך החלה לעבוד במשרד החוץ.

בשנת 1946 נישאה לגראהם פילצ'ר ועברה לדאנדי, סקוטלנד, שם חיה את המשך חייה. כעקרת בית ואם לארבעה ילדים, המשיכה לכתוב סיפורים קצרים וסיפורי אהבה לשבועוני נשים על שולחן המטבח, תחת שם העט **ג'יין פרייזר**.

בשנת 1987, בגיל 63, כתבה רוזמונד את הסאגה המשפחתית **אוספי הצדפות**, יצירה שהובילה לפריצת הדרך בקריירת הכתיבה שלה. מאז הקנו לה ספריה מקום של כבוד בין הסופרות המצליחות ביותר בימינו. ספריה המאוחרים מצטיינים מעל לכל בחוכמת חיים, תבונה, רגישות ואהבת אדם. הדמויות שהיא יוצרת אמיתיות ומשכנעות, והאמפתיה העולה מכתיבתה איננה גולשת לעולם לרגשנות, אולי הודות להומור העדין ולרגשות המרוסנים המאפיינים אותה.

"אוספי הצדפות" מלווה, בכישרון ובראייה חודרת ומעמיקה, את חייה של אישה יוצאת דופן ומיוחדת במינה מילדות עד זיקנה, חיים רצופים יופי וכאב, אובדן וגילוי, טרגדיה והשלמה, עד לקץ.

**ספטמבר** הוא סיפורן של שתי משפחות סקוטיות בכפר קטן, הרחק בהרים, על סודות קבורים עמוק, על מתיחות משפחתית, המאיימת להרוס חיי נישואים איתנים, על טראומה נושנה ואהבה חדשה, שכולם מגיעים לשיא בנשף ריקודים מפואר בחודש ספטמבר. גם כאן מצליחה רוזמונד פילצ'ר להימנע מרגשנות או מלודרמטיות גם בתיאורים הטעונים ביותר, הודות לאיפוק ולתבונה השקולה שבכתיבתה.

האחרון בספריה היה **היום הקצר של החורף**, העוסק בהתגברות על טרגדיה ומציאת חיים חדשים בגיל זיקנה. הדברים שנאמרו על שני הספרים הקודמים תקפים גם כאן, אם כי הספר שונה באופיו מקודמיו.

ספריה האחרים קצרים יותר ופחות מורכבים, אך גם בהם ניכרים אותם מאפיינים של כתיבתה, הן ברומנים והן בסיפורים הקצרים.

פילצ'ר נפטרה ב־7 בפברואר 2019.

## רשימה חלקית של ספריה
 
*Sleeping Tiger (1967)
*Another View (1968)
*The Empty House (1971)
*The End of Summer (1971)
*Snow in April (1972)
*The Day of the Storm (1975)
*Under Gemini (1976)
*Wild Mountain Thyme (1978)
*The Carousel (1982)
*Voices in Summer (1984)
*The Blue Bedroom and Other Stories (1985)
*The Shell-Seekers (1987)
*September (1990)
*Flowers in the Rain & Other Stories (1991)
*Coming Home (1995) - השיבה הביתה
*Winter Solstice (2000)


## מספריה שתורגמו לעברית
***ריחן בר פראי**, הוצאת שלגי 1990 תרגמה נורית צ'שלר
***נמר רדום**, הוצאת שלגי, 1991 תרגמה נורית צ'שלר
***סוף הקיץ**, הוצאת שלגי,1990 תרגמה שוש אלקנה
***במזל תאומים**
***ספטמבר**, הוצאת שלגי,1991, תרגמה עלינא ארנשטיין
***אוספי הצדפות**
***היום הקצר של החורף** הוצאת מודן תרגמה נורית לוינסון
***השיבה הביתה**

## קישורים חיצוניים

* 
* 

קטגוריה:קצינים במסדר האימפריה הבריטית
קטגוריה:סופרות אנגליות
קטגוריה:בריטיות שנולדו ב-1924
קטגוריה:בריטים שנולדו ב-1924
קטגוריה:בריטיות שנפטרו ב-2019
קטגוריה:בריטים שנפטרו ב-2019
מרקוס מילר

**מרקוס מילר** (באנגלית: **Marcus Miller**, נולד ב-14 ביוני 1959 בברוקלין, שבניו יורק) הוא זמר ג'אז, מלחין, רב נגן ומפיק מוזיקלי זוכה פרס גראמי. ידוע בעיקר בשל כישוריו בנגינת גיטרת הבס. מילר מנגן גם על כלים רבים אחרים, כמו קלרינט, סקסופון, קלידים וגיטרה. לקח חלק במאות הפקות ג'אז, רוק ורית'ם אנד בלוז והוציא מספר הקלטות סולו מאז תחילת דרכו בסוף שנות ה-70.

## בגרותו
מרקוס מילר נולד בברוקלין וגדל בג'מייקה, שם למד לנגן על מספר כלי-נגינה בקלות עד בגרותו. מילר הצעיר הופיע רבות במועדוני ג'אז ניו יורקים עוד לפני שהגיע לגיל 18. לאביו, שניהל מקהלה וניגן באורגן (בעיקר בכנסייה), הייתה השפעה מכריעה על השכלתו המוזיקלית. לאחר שניגן עם מוזיקאי ג'אז גדולים כמו דייב גרוסין, ארל קלו, גרובר וושינגטון ובוב ג'יימס, התחיל לעבוד בצורה סדירה עם מיילס דייוויס האגדי, עמו עבד על מספר אלבומים, ביניהם Tutu ו- Music from Siesta.

## קריירה מוזיקלית
משנות ה-80 ועד היום מילר הקליט מספר אלבומי סולו. עבודותיו האישיות זהות לעבודותיו החיצוניות; בעיקר הכלאות של פאנק, רית'ם-אנ'-בלוז, וג'אז, אך שני האלבומים - The Sun Don't Lie ו-Tales שיצאו ב-1993 ו-1994 שילבו טכנולוגיות סאמפלינג שאז היו דיי חדשניות. ב-2001 אלבומו M2 זיכה אותו בפרס גראמי בקטגוריית אלבום הג'אז המהפכני ביותר.
בשנת 1998 החלה חברת הגיטרות הגדולה, פנדר, לשווק את הבס ג'אז "Marcus Miller Sigantaure".
מילר חבר לבסיסטים סטנלי קלארק וויקטור ווטן להקמת ההרכב המשותף SMV

כיום, מרקוס גם מנהל חברת גיטרות בס בשם Sire, המייצרת אלטרנטיבות זולות לגיטרות הבס של פנדר שבהן הוא משתמש ועוד סוגים שונים של גיטרות בס.

### סגנון נגינה
[ממוזער|מרקוס מילר משתמש בתכניקת ה[סלאפינג, 2010]]
מרקוס מילר משתמש בדרך כלל בצורת הפריטה "סלאפינג" (Slapping) ו"פופינג" (Popping) שבה מכים ומושכים את המיתרים בעזרת אצבעות יד ימין (ולא על ידי פריטה בעזרת ה"אצבע" וה"אמה") ונחשב לאחד מאמני הבס השולטים ביותר בצורת נגינה זאת. לעיתים הוא מוסיף אפקטים מיוחדים לנגינתו.

## דיסקוגרפיה
[ממוזער|140px|מרקוס מילר מנגן ב[קלרינט בס במהלך הופעה באמסטרדם|טקסט=]]
*1983 - Suddenly
*1984 - Marcus Miller
*1993 - The Sun Don't Lie
*1995 - Tales
*1998 - Live & More
*2000 - Best Of '82-'96
*2001 - M² (פרס גראמי על אלבום הג'אז הטוב ביותר)
*2002 - The Ozell Tapes
*2005 - Silver Rain
*2007 - Free
*2008 - Marcus
*2008 - Thunder (אלבום של להקתו SMV עם וויקטור ווטן וסטנלי קלארק).

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מוזיקאים אמריקאים
קטגוריה:זמרים אמריקאים
קטגוריה:מלחינים אמריקאים
קטגוריה:מפיקים מוזיקליים אמריקאים
קטגוריה:זוכי פרס גראמי
קטגוריה:רב-נגנים
קטגוריה:אמריקאים שנולדו ב-1959
אלקטרוניקה ספרתית

[שמאל|ממוזער|270px|מעגל ספרתי הפועל כ[שעון בינארי]]
**אלקטרוניקה ספרתית** (דיגיטלית) הוא תחום המשלב עיבוד אותות ספרתי ותכנון מכשירים אלקטרוניים המשמשים ליצירת אותות ועיבוד שלהם. מעגלים אלקטרוניים מבוססים על רמות מתח בדידות.
 
מעגלים ספרתיים נמצאים בבסיסם של מוצרים דיגיטליים כגון מחשב, מחשבון, טלפון סלולרי, שעון דיגיטלי ועוד, ולמעשה מצויים ברוב המכשירים החשמליים בעולם.

בניגוד למעגלים אנלוגיים, במעגל דיגיטלי אין חשיבות לרמת המתח המדויקת, אלא רק להיותה גבוהה או נמוכה מסף מסוים. נהוג להגדיר תחום מתח גבוה, תחום מתח נמוך, ו"אזור לא חוקי" ביניהם, על מנת למנוע מצב של אי בהירות. רמת מתח גבוהה נקראת "אחד לוגי", ורמת מתח נמוכה נקראת "אפס לוגי". מעגל דיגיטלי בסיסי הוא שער לוגי, המבצע פעולה לוגית פשוטה (כמו "או", "וגם" או "לא"), פעולה שממנה ניתן לבנות מערכת המבצעת פעולות מורכבות יותר. 

האלקטרוניקה הדיגיטלית התפתחה בד בבד עם המחקר בתחום המוליכים למחצה. רכיבי האלקטרוניקה הדיגיטלית הראשונים ממוליכים למחצה מומשו על ידי טכנולוגיה שנקראת "לוגיקת נגד-טרנזיסטור" (RTL). טכנולוגיות מתקדמות יותר היו "לוגיקת דיודה-טרנזיסטור" (DTL) ו"לוגיקת טרנזיסטור-טרנזיסטור" (TTL). האחרונה הייתה הנפוצה ביותר במהלך שנות ה-80 ובתחילת שנות ה-90 של המאה העשרים, אולם כיום הטכנולוגיה הנפוצה ביותר היא CMOS, בזכות המהירות, הצפיפות הגבוהה וצריכת ההספק הנמוכה שלה.

## ראו גם
* מעגל אלקטרוני אנלוגי
* שולי הרעש (אלקטרוניקה)
* מעגל סדרתי
*מעגל משולב

## קישורים חיצוניים

* 

קטגוריה:מעגלים ספרתיים
קטגוריה:תכן לוגי
קטגוריה:אלקטרוניקה